**ADATKEZELÉSI TÁJÉKOZTATÓ**

az ülnökké választási eljárás során kezelt adatokról

Tisztelt Érintett!

A Budapest Főváros XIV. Kerület Zugló Önkormányzata (székhely: 1145 Budapest, Pétervárad u. 2.) által **ülnökké jelölése** során az Ön által megadott személyes adatait a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK Irányelv hatályon kívül helyezéséről szóló (a továbbiakban: GDPR) Európai Parlament és a Tanács (EU) 2016/679. rendelet előírásainak betartásával az alábbiak szerint használjuk fel:

1. **Adatkezelő adatai, elérhetősége**:

Budapest Főváros XIV. Kerület Zugló Önkormányzata

képviseli: Rózsa András polgármester

Székhelyének címe: 1145 Budapest, Pétervárad utca 2.

Elektronikus levélcím: hivatal@zuglo.hu;

Telefon: +36 1 8729 100

1. **Adatvédelmi tisztviselő neve, elérhetősége:**

dr. Drávai Bernadett

elérhetőség: [adatvedelem@zuglo.hu](mailto:adatvedelem@zuglo.hu);

1. **Az adatkezelés alapjául szolgáló jogszabályok**

* A bírák jogállásáról és javadalmazásáról szóló 2011. évi CLXII. törvény (a továbbiakban: Bjt.)
* Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.)
* A büntetőeljárásról szóló 2017. évi XC. törvény (a továbbiakban: Be.)
* GDPR

1. **Az adatkezelés jogalapja:**

A *GDPR 6. cikk (1) bekezdés e) pontja*, miszerint az adatkezelés közérdekű vagy az adatkezelőre ruházott közhatalmi jogosítvány gyakorolásának keretében végzett feladat végrehajtásához szükséges**.**

1. **A kezelt adatok köre:**

|  |  |
| --- | --- |
| Adatkör: | Cél, vonatkozó jogszabály |
| *A jelölt:*   * neve * születési helye, ideje * anyja neve * lakóhelye * iskolai végzettsége, szakképzettsége * foglalkozása * munkahelye neve és címe * egy hónapra járó távolléti díj összege * aláírás   ülnökké történő megválasztás esetén:   * hatósági erkölcsi bizonyítvány | A Bjt. 214. § (1) és (2) bekezdése szerint a jelölt beazonosítása, ülnökké jelölési, kiválasztási eljárás lefolytatása  büntetlen előélet igazolása |

1. **Az adatkezelés időtartalma**:

Az ülnök megválasztására jogosult képviselő-testület a személyes adatokat a jelölt ülnökké történő megválasztásáról meghozott döntésig kezeli a Bjt. 214. § (4) bekezdése szerint. Az Adatkezelő az iratokat a vonatkozó adatokkal együtt az önkormányzati hivatalok egységes irattári tervének kiadásáról szóló 78/2012.(XII.28.) Korm. Rendelet mellékletének H.7. pontja szerint 5 évig őrzi meg.

1. **Az adatokhoz való hozzáférés**:

Budapest Főváros XIV. Kerület Zugló Önkormányzat Képviselő-testülete az ülnökké megválasztásáról szóló döntés meghozataláig fér hozzá a kezelt adatokhoz. Az adatokhoz továbbá az Adatkezelő azon munkatársai férnek hozzá, akik az ülnökké jelölési/kiválasztási eljárásban közreműködnek.

1. **Az adatkezeléssel kapcsolatban az érintett jogai:** a GDPR 13. cikk (2) bekezdés alapján**:**
   1. *A tájékoztatás kéréshez való jog:* Az érintett személy a 2. pontban megadott elérhetőségeken keresztül, írásban tájékoztatást kérhet az Adatkezelőtől arról, hogy mely személyes adatait, milyen jogalapon, milyen adatkezelési cél miatt, milyen forrásból, mennyi ideig kezeli az Önkormányzat, kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait.
   2. *A helyesbítéshez való jog:* Az érintett személy a megadott elérhetőségeken keresztül, írásban kérheti, hogy az Önkormányzat módosítsa valamely személyes adatát.
   3. *Adatkezelés korlátozásához (zárolásához) való jog:* Az érintett személy az 2. pontban megadott elérhetőségeken keresztül, írásban kérheti, hogy az Önkormányzat korlátozza az adatkezelést, ha az érintett vitatja azok pontosságát, arra az időtartamra, amíg az adatkezelő ellenőrzi személyes adatok pontosságát, az adatkezelés jogellenes, és az érintett ellenzi az adatok törlését, ehelyett kéri azok felhasználásának korlátozását, az adatkezelőnek már nincsen szüksége a személyes adatokra adatkezelés céljából, de az érintett igényli azokat jogi igények érvényesítéséhez, előterjesztéséhez vagy védelméhez, vagy az érintett tiltakozott az adatkezelés ellen, arra az időtartamra, amíg megállapításra kerül, hogy az adatkezelő jogos indokai elsőbbséget élveznek-e az érintett jogos indokaival szemben.
   4. *A tiltakozáshoz való jog:* Az érintett személy az 2. pontban megadott elérhetőségeken keresztül tiltakozhat az adatkezelés ellen, ha álláspontja szerint az Adatkezelő a személyes adatát a jelen adatkezelési tájékoztatóban megjelölt céllal összefüggésben nem megfelelően kezelné. Ebben az esetben az Adatkezelőnek kell igazolnia, hogy a személyes adatok kezelését olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez szükségesek.

Érintetti jogairól teljes terjedelemben a GDPR-ból, különösen annak III. fejezetéből tájékozódhat teljes részletességgel, amely magyar nyelven elérhető több jogszabálygyűjteményben, továbbá az Európai Unió Hivatalos Lapja következő linkjén is: <https://eur-lex.europa.eu/legal-content/HU/TXT/HTML/?uri=CELEX:32016R0679>.

1. **Jogorvoslat joga**

Ha az érintett úgy ítéli meg, hogy az Adatkezelő a személyes adatai kezelése során megsértette a hatályos adatvédelmi követelményeket, akkor:

* panaszt nyújthat be a Nemzeti Adatvédelmi és Információszabadság Hatósághoz

cím: 1055 Budapest, Falk Miksa utca 9-11.; postacím: 1363 Budapest, Pf.: 9.; email: [ugyfelszolgalat@naih.hu](mailto:ugyfelszolgalat@naih.hu); honlap: [www.naih.hu](http://www.naih.hu)

* emellett panaszt nyújthat be más tagállam felügyeleti hatóságánál is
* A polgári perrendtartásról szóló 2016. évi CXXX. törvény vonatkozó rendelkezései alapján lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve a Hivatal székhelye szerint illetékes törvényszéknél nyújtsa-e be keresetét. A lakóhelye vagy tartózkodási helye szerinti törvényszéket megkeresheti a <http://birosag.hu/ugyfelkapcsolati-portal/birosag-kereso> oldalon. A Hivatal székhelye szerint a perre a Fővárosi Törvényszék rendelkezik illetékességgel.

Az adatkezelési tájékoztatót megismertem.

………………………………………………………………………

az ülnökké jelölt személy aláírása